**DĖL ROKIŠKIO RAJONO SAVIVALDYBĖS TARYBOS 2016 M. BALANDŽIO 29 D. SPRENDIMO NR. TS-108 „DĖL ROKIŠKIO RAJONO SAVIVALDYBĖS BENDROJO UGDYMO MOKYKLŲ TINKLO PERTVARKOS 2016–2020 METŲ BENDROJO PLANO PATVIRTINIMO“ PAKEITIMO**

2019 m. gruodžio 20 d. Nr.TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu ir Mokyklų, vykdančių formaliojo švietimo programas, tinklo kūrimo taisyklėmis (aktuali redakcija), patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano, patvirtinto Rokiškio rajono savivaldybės tarybos 2016 m. balandžio 29 d. sprendimu Nr. TS-108 ,,Dėl Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 1, 3 priedus ir juos išdėstyti nauja redakcija (pridedama).

2. Pripažinti netekusiu galios Rokiškio rajono savivaldybės tarybos 2018 m. kovo 23 d. sprendimą Nr. TS-69 „Dėl Rokiškio rajono savivaldybės tarybos 2016 m. balandžio 29 d. sprendimo Nr. TS-108 „Dėl Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“ dalinio pakeitimo“.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2016 M. BALANDŽIO 29 D. SPRENDIMO NR. TS-108 „DĖL ROKIŠKIO RAJONO SAVIVALDYBĖS BENDROJO UGDYMO MOKYKLŲ TINKLO PERTVARKOS 2016–2020 METŲ BENDROJO PLANO PATVIRTINIMO“ PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – išdėstyti nauja redakcija Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano (toliau – Planas) 1, 3 priedus.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos švietimo įstatymas, Mokyklų, vykdančių formaliojo švietimo programas, tinklo kūrimo taisyklės (aktuali redakcija), patvirtintos Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrasis planas, patvirtintas Rokiškio rajono savivaldybės tarybos 2016 m. balandžio 29 d. sprendimu Nr. TS-108.

**Sprendimo projekto esmė.**

Plano 1 priede „2016–2020 metų Rokiškio rajono mokyklų reorganizavimo, likvidavimo, pertvarkymo ir struktūrinių pertvarkymų planas“:

1. Reorganizuojamos (prijungimo būdu) šios švietimo įstaigos:

2020-08-27 Rokiškio r. Kavoliškio mokykla-darželis (taps Rokiškio mokyklos-darželio „Ąžuoliukas“ Kavoliškio ikimokyklinio ir pradinio ugdymo skyrius);

2020-08-27 Rokiškio r. Jūžintų Juozo Otto Širvydo pagrindinė mokykla (taps Rokiškio r. Kamajų Antano Strazdo gimnazijos Jūžintų skyrius);

2020-08-27 Rokiškio r. Obelių lopšelis-darželis (taps Rokiškio r. Obelių gimnazijos ikimokyklinio ugdymo skyrius).

2. Pertvarkoma mokyklų vidaus struktūra:

Rokiškio Senamiesčio progimnazijos – 2020-06-30 likviduojamas Rokiškio Senamiesčio progimnazijos Kriaunų ikimokyklinio ir pradinio ugdymo skyrius;

Rokiškio r. Panemunėlio mokyklos-daugiafunkcio centro – 2020-06-30 nutraukiamas pagrindinio ugdymo pirmosios dalies programos vykdymas;

Rokiškio mokyklos-darželio „Ąžuoliukas“ – 2020-08-28 įsteigiamas Rokiškio mokyklos-darželio „Ąžuoliukas“ Kavoliškio ikimokyklinio ir pradinio ugdymo skyrius;

Rokiškio r. Kamajų Antano Strazdo gimnazijos – 2020-08-28 įsteigiamas Rokiškio r. Kamajų Antano Strazdo gimnazijos Jūžintų skyrius;

Rokiškio r. Obelių gimnazijos – 2020-08-28 įsteigiamas Rokiškio r. Obelių gimnazijos ikimokyklinio ugdymo skyrius.

Kadangi pertvarkomas bendrojo ugdymo mokyklų tinklas, todėl nauja redakcija išdėstomas ir Plano 3 priedas „Mokinių vežiojimo užtikrinimo planas“.

Plane planuojami visi pakeitimai suderinti su švietimo įstaigų bendruomenėmis.

Kadangi tai bendrojo ugdymo mokyklų Planas, todėl šiame Plane nėra įtrauktos planuojamos neformaliojo švietimo įstaigų pertvarkos, todėl informuojame, kad iki 2020-08-31 bus reorganizuota Rokiškio choreografijos mokykla prijungimo būdu prie Rokiškio Rudolfo Lymano muzikos mokyklos (Rokiškio Rudolfo Lymano muzikos mokyklos bus pertvarkoma vidaus struktūra).

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano, patvirtinto Rokiškio rajono savivaldybės tarybos 2016 m. balandžio 29 d. sprendimu Nr. TS-108, įgyvendinimas atitiks bendruomenės lūkesčius.

 **neigiamos** – nenumatyta.

**Kokia sprendimo nauda Rokiškio rajono gyventojams.**

Vadovaujantis galiojančiais teisės aktais tinkamai tvarkomas Rokiškio rajono mokyklų tinklas, atsižvelgiant į besikeičiančią situaciją ir mokyklų bendruomenių nuomonę bei siūlymus, siekiant užtikrinti racionalų mokyklų valdymą, ugdymo kokybę bei efektyvesnį išteklių naudojimą.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė